b'\n_START_ARTICLE_\nAhondrit\n_START_PARAGRAPH_\nAhondrit je vrsta kamnitih meteoritov, ki so sestavljeni iz snovi, ki je podobna bazaltom. Od hondritov se razlikujejo po tem, da nimajo hondrul (zaradi tega tudi ime ahondriti). Od vseh najdenih meteoritov je ahondritov okoli 9\xc2\xa0%. V primerjavi s hondriti so do\xc5\xbeiveli preobrazbe zaradi taljenja ali kristalizacije na ali v star\xc5\xa1evskem telesu (asteroidu, Luni, planetih in njihovih naravnih satelitih,...). Vsebujejo manj kot 35% kovine. Zelo te\xc5\xbeko jih je lo\xc4\x8diti od zemeljskih kamnin, ker imajo podobno mineralo\xc5\xa1ko zgradbo. Podobni so tudi navadnim hondritom, od njih se lo\xc4\x8dijo samo po tem, da imajo ve\xc4\x8d kalcija in manj kovine. Spominjajo na vulkanske kamnine._NEWLINE__NEWLINE_Ve\xc4\x8dina jih je nastala v zunanjih plasteh prvotnih asteroidov. Nekaj pa jih ima izvor tudi na Luni in na Marsu. Za meteorit z imenom NWA011 (evkrit z druga\xc4\x8dno izotopsko sestavo) celo predvidevajo, da izhaja iz Merkurja)'